[{"text_idx": "#000007", "text": "Mae\u2019r rhifyn hwn o\u2019r Traethodydd yn cynnwys papurau a gyflwynwyd mewn cynhadledd a gynhaliwyd i ddathlu rhifyn ffeminyddol 1986, sef \u2018Y Gymraes a\u2019i Lle\u0302n 1986\u20132016\u2019 (30 Ionawr 2016). Nod y gynhadledd oedd asesu\u2019n feirniadol ddylanwad rhifyn 1986 ynghyd a\u0302 bwrw golwg ar sefyllfa Astudiaethau Menywod yn y Gymru gyfoes. Bu Elin ap Hywel (un o\u2019r golygyddion gwreiddiol Y Traethodydd 1986) a Jane Aaron (un o olygyddion rhifyn ffeminyddol Tu Chwith 1996) yn bwrw golwg yn o\u0302l, a chafwyd cyfraniadau gan Mair Rees, E. Wyn James, Katie Gramich a Rhiannon Marks yn amlygu amlochredd cyfoethog Astudiaethau Menywod cyfoes. Gwahoddwyd Caryl Lewis a Manon Steffan Ros i gloi\u2019r gynhadledd a\u0302 thrafodaeth ar lenydda yn yr unfed ganrif ar hugain a\u2019r heriau ymarferol a chreadigol y maent yn eu hwynebu."}]